കരുവന്നൂര് ബാങ്ക് തട്ടിപ്പ്: അന്വേഷണം അയയുന്നു കരുവന്നൂര് സഹകരണബാങ്കിലെ തട്ടിപ്പിനെത്തുടര്ന്ന് സഹകരണസംഘങ്ങള്ക്ക് മേലുള്ള നിയന്ത്രണം സി.പി.എം. കര്ശനമാക്കിയെങ്കിലും കരുവന്നൂര് കേസില് അന്വേഷണം ഇഴയുന്നു. ആവശ്യപ്പെട്ട േരഖകള് ക്രൈം ബ്രാഞ്ച് കൈമാറാത്തതിനാല് എന്ഫോഴ്സ്മെന്റ് ഡയറക്ടറേറ്റിന് അന്വേഷണം തുടങ്ങാനാകുന്നില്ല. തട്ടിപ്പ് സംബന്ധിച്ച് മൂന്ന് ഏജന്സികളും സര്ക്കാര് നിയോഗിച്ച ഒന്പതംഗസമിതിയും അന്വേഷിക്കുന്നുണ്ടെങ്കിലും എങ്ങുമെത്തിയില്ല. വിജിലന്സ് അന്വേഷണം പ്രഖ്യാപിച്ചെങ്കിലും പ്രാഥമികതലത്തില്പോലും തുടങ്ങിയിട്ടുമില്ല. തട്ടിപ്പ് സംബന്ധിച്ച് പഠിച്ച് റിപ്പോര്ട്ട് നല്കാന് സര്ക്കാര്ഒന്പതംഗസമിതിയെ നിയോഗിച്ചെങ്കിലും പ്രാഥമിക റിപ്പോര്ട്ട് മാത്രമാണ് സമര്പ്പിച്ചത്. തട്ടിപ്പിന്റെ പേരില് സഹകരണവകുപ്പിലെ 16 ഉദ്യോഗസ്ഥരെ സസ്പെന്ഡ് ചെയ്തിട്ട് ഒരുമാസം തികഞ്ഞെങ്കിലും അതില് മൂന്നുപേര്ക്ക് ഇതുവരെ അതുസംബന്ധിച്ച ഉത്തരവ് കിട്ടിയിട്ടില്ല. സര്ക്കാര് സെക്രട്ടറിയാണ് സസ്പെന്ഷന് ഉത്തരവ് പുറപ്പെടുവിച്ചതെന്നതിനാല് നോണ് ഗസറ്റഡ് ഉദ്യോഗസ്ഥര്ക്ക് അപ്പീല് പോകാനുള്ള അവസരവും നഷ്ടമായി.The post കരുവന്നൂര് ബാങ്ക് തട്ടിപ്പ്: അന്വേഷണം അയയുന്നു first appeared on MalayalamExpressOnline.